— ^38 — 
eus en la letre que nus nel pooit entendre se par la graze 
non et par la doctrine de Jhesu Crist. Li dui poisson signe- 
fjient] les psalmes et les liures des prophètes, car li poisson 
sunt legier por user et si font aiwe al fort pain c’on ne le puet 
mangier. Ensi faitement le psalmes et li liure des prophètes 
sunt plus legier et si font a entendre les sacramens de s. glise. 
Nostre S[ire] qui bien sauoit que il 1 uoloit ourer il dist a ses 
desciples : Faites, dist il, les homes aseoir. Ensi, ce dist li 
ewangelistes, la u il s’asisent ot molt de foink; si s’en asisent 
bien par conte .v. mile. Li f[oink] u sus li pueles s’asist 
signefie la conuoitise de nostre char que nos deuons eseor- 
chier et restreindre, et ce doit faire qui qui unques se uuet 
soler des spirituez nourrissemens : il doit la fîor del f'foink] 
descolchier, ce est il doit despitier la uolentc de ses charnes 
desiers, il doit son cors destraindre et métré el seruise Dam- 
redeu. Accepit ergo Jhesus Christus panes et cum gratias egisset, 
distribuit discumbentibas. Jhesu Criz prinst le pain com il oit 
grazes rendues a Deu del chiel, si le donat a ceus qui seoient. 
Il rendi a son pere grases por qu’il nos uolt aprendre, par que 
nos tos iors rendisiens a Damredeu grasces des biens qu’il 
nos tremet par sa miséricorde en terre. Et quant il furent 
tuit asaziet, Jhesu Criz dist a ses desciples : Recoilhies cest 
relief qui ci croist 2, qu’il ne perisset. Et s’en enplirent 
xii. corbel. Li xii corbel signefient les xii apostles qui, apres 
ce que Nostre S[ire] ot esposee la uies loi, prechierent la 
s. ewangele a tôt le monde. Cest bel miracle nos fist Damredeus 
cant il uint anunchier en terre nostre saluement. Mais coni- 
sons la sue uenue, reconissons nos maluaistiez, nos félonies 
et nos pechies. Enmialdrons nos maluaises uies par s[ain]tes 
orisons, par uigiles et par larges almones. Aslenons nos cors 
et amaigrissons les par jeunes, que nos puissons estre resolet 
de la gloire que deus donrat ases a ses amis par Jhesum 
Christum Nostre Seignor qui régné etc. 
1 Manuscrit qu'il iil ; iil empiète sur la marge et semble une addition. 
- Pour giest? La troisième et la quatrième lettre ne sont pas bien 
distinctes. 
